Mont Pelerin

Àut 606 méter, ël mont Pelerin a l'é na massa ëd ròca calcaria ch'a sara a nòrd l'ansen ëd Palerm.
Ant l'antichità a l'era conossù con ël nòm ëd Heirkte e pì tard, da j'àrabo, ëd Gebel Grin.
Goethe a l'ha definilo ël pì bel promontòri dël mond.

Durant la prima guèra pùnica ij cartaginèis d'Amìlcar Barca trincerasse an sla montagna a combatìo le legion roman-e ch'a l'avìo conquistà Palerm.

An sij fianch ëd la montagna, ant la partìa ëd gròte dite dl'Addaura, a l'han dëscoatà dle piture an sle parèj ëd plance uman-e e d'animaj, armontante a l'età dla pera superior.

A 429 méter, an sël versant ëd la montagna andoa as duverta ël cròt anté ch'a l'ha passsà soa vita d'armita, a-i é ël santuari ëd Santa Rosalìa.

Montpelerin
Montpelerin